Flybe

Flybe Limited (uttales Flaibi) var et britisk flyselskap med hovedkvarter i Jack Walker House på flyplassen Exeter International Airport i Devon i England.«Contact Us», Flybe. Det hadde 180 flyruter mellom 55 europeiske flyplasser.Flybe Company Information 

Flyselskapets største base var ved Southampton Airport, og det hadde også større baser på Manchester lufthavn, Birmingham internasjonale lufthavn og George Best Belfast City Airport. De hadde besetninger og mannskap i Storbritannia, Kanaløyene og Man. Selskapet hadde tillatelse til å frakte passasjerer, last og post i fly med 20 eller flere seter.Operating Licence   

I mars 2020 ble selskapet satt under konkursbehandling som en følge av koronaviruspandemien i 2019–2020.

 Flybes flyflåte 
FlymaskinAntallOrdreSeterBombardier Dash 8 Q400572Bombardier Q-Series Program Status Report78Embraer E-175035«Flybe announces a deal for up to 140 Embraer E Series Aircraft 9» . Flybe Press Office.
 88Embraer E-19514 –118Total7137

 Historie 
Flybe startet operasjonene den 1. november 1979 som Jersey European Airways (JEA), etter å ha overtatt rutene til Intra Airways. Jersey European Airways var uttenkt av John Habin fra Jersey og største investor i JEA. Etter å ha solgt Aviation Beauport og andre forretningsinteresser, etablerte Habin noen få nøkkelruter mellom Jersey og Storbritannia. Jersey European Airways ble overtatt i 1963 av Jack Walkers Walker Steel Group som allerede var morselskapet til det Blackpool-baserte charterflyselskapet Spacegrand Aviation. De to flyselskapene ble drevet separat med delvis felles ledelse fram til de ble slått sammen i Walker Aviation Group i 1985, da under navnet Jersey European Airways.

Flyselskapet fikk nytt navn, British European, i juni 2000, det forkortet navnet til Flybe den 18. juli 2002 og reposisjonerte seg som lavprisselskap. Den 3. november 2006 ble det annonsert at det var oppnådd enighet i prinsippet om at Flybe overtok BA Connect med unntak av rutene til London City Airport. Overtagelsen ble gjennomført i mars 2007. Flyselskapet er eid av Rosedale Aviation Holdings (69 %), ansatte i Flybe (16 %) og British Airways (15 %) som en konsekvens av overtagelsen av BA Connect. Selskapet hadde 3 000 ansatte i januar 2008.«Directory: World Airlines». Flight International: s. 83. 3. april 2007. Ifølge passasjerstatistikk fra National Airworthiness Authority (CAA) for april-mai 2009 er Flybe i dag Storbritannias største flyselskap for innlandsreiser (26 % av det totale antallet passasjerer fra Storbritannia som flyr utenlands i april valgte Flybe, 3 % flere enn de som valgte easyJet). Selskapet fraktet 451 413 innenlandspassasjerer i løpet av april 2009, eksklusive flyvninger som ble operert av Loganair. Det plasserer Flybe på førstplass blant innenlandske reisende i Storbritannia, foran easyJet, British Airways, BMI Group og Ryanair. I løpet av denne perioden ble Flybe også London Gatwicks største, innenlandske operatør.Flybe.com – News: Flybe now UK's number one domestic airline , 3. juli 2009 I 2009 mottok direktør Jim French en anerkjennelse i form av CBE for sine tjenester for Storbritannias luftfartsnæring i forbindelse med dronningens fødselsdag.

I juli 2011 ble det kunngjort at Flybe og finske Finnair var blitt enige om å etablere et felles flyselskap, Flybe Nordic, gjennom Flybes oppkjøp av Finnish Communer Airlines. Det uttalte målet var å skape et sterkt, regionalt flyselskap i Norden.

 Destinasjoner 

Flybe fløy til ca. 75 destinasjoner i hele Europa, deriblant 38 i Storbritannia, 17 i Frankrike og enkelte i blant annet Spania, Irland eller Italia.

 Referanser 

 Eksterne lenker 

 informasjonsside om flyselskapet Flybe på norsk 

Kategori:Tidligere britiske flyselskaper
Kategori:Flyselskaper etablert i 1979
Kategori:Flyselskaper nedlagt i 2020